ORI ติดอันดับ “หุ้นยั่งยืน” ปี 64 สะท้อนบริหารงานฝ่าวิกฤต “โควิด-19”
ORI ติดอันดับ “หุ้นยั่งยืน” ประจำปี 2564 สะท้อนการบริหารจัดการภาวะวิกฤตที่ครอบคลุมถึงการรับมือกับสถานการณ์การแพร่ระบาดของ COVID-19 ได้อย่างชัดเจน
ORI ติดอันดับ “หุ้นยั่งยืน” ประจำปี 2564 สะท้อนการบริหารจัดการภาวะวิกฤตที่ครอบคลุมถึงการรับมือกับสถานการณ์การแพร่ระบาดของ COVID-19 ชัดเจน
5 ต.ค. 2564

บริษัท ออริจิ้น พร็อพเพอร์ตี้ จำกัด (มหาชน) หรือ ORI ได้รับการคัดเลือกจากตลาดหลักทรัพย์แห่งประเทศไทย (ตลท.) เข้าสู่รายชื่อหุ้นยั่งยืน หรือ Thailand Sustainability Investment (THSI) กลุ่มอสังหาริมทรัพย์และก่อสร้าง ประจำปี 2564 สะท้อนถึงการมีแนวทางบริหารจัดการภาวะวิกฤตที่ครอบคลุมถึงการรับมือกับสถานการณ์การแพร่ระบาดของ COVID-19 ได้อย่างชัดเจน
โดยนำปัจจัย New Normal เช่น ประเด็น Digital Transformation และพฤติกรรมผู้บริโภคที่เปลี่ยนไป มาพิจารณาเป็นส่วนหนึ่งของความเสี่ยงที่อาจเกิดขึ้นใหม่ (Emerging Risk) เพื่อปรับตัวและตอบโจทย์ความท้าทายในอนาคต ขณะเดียวกัน ก็ดำเนินธุรกิจอย่างยั่งยืนโดยคำนึงถึงสิ่งแวดล้อม มีความรับผิดชอบต่อสังคม และมีการบริหารงานตามหลักบรรษัทภิบาล (Environmental, Social and Governance หรือ ESG)
ที่ผ่านมา ออริจิ้น พร็อพเพอร์ตี้ ได้สร้างนวัตกรรมทางธุรกิจ ปรับตัว กระจายความเสี่ยงอย่างต่อเนื่องภายใต้แนวคิด ORIGIN NEXT LEVEL ผ่านการเจาะตลาดที่อยู่อาศัยเซ็กเมนท์ใหม่ ขยายประเภทธุรกิจใหม่ไปกับเมกะเทรนด์ เพิ่มช่องทางใหม่ๆ ในการเข้าถึงตลาดและยกระดับคุณภาพชีวิตของผู้บริโภค ตลอดจนใส่ใจดูแลพนักงาน บุคลากรทางการแพทย์ บริษัทพันธมิตร และลูกบ้านอย่างต่อเนื่อง เพื่อให้ผู้มีส่วนได้ส่วนเสียทุกกลุ่มสามารถก้าวผ่านสถานการณ์ COVID-19 ไปได้ด้วยกันอย่างยั่งยืน